الامارات العربيه المتحده

**الامارات العربيه المتحده**، الاسم بيختصر لـ **الامارات** ( ) هيا مملكه فيدراليه، موجوده فى جنوب شرق شبه الجزيره العربيه، فى جنوب غرب قاره اسيا. بتطل على ساحل الخليج الفارسى الجنوبى. هى من الدول العربيه المطله على الخليج الفارسى. ليها حدود بريه و بحريه مشتركه من ناحيه الشمال الغربى مع قطر، و من الشمال على الخليج الفارسى، و من الغرب حدود بريه و بحريه مع المملكه العربيه السعوديه، و من الجنوب الشرقى مع سلطنة عمان. قبل سنة 1971، كانت دولة الامارات العربيه المتحده معروفه باسم الامارات المتصالحه أو *ساحل المتصالح*، و ده كان بسبب هدنه حصلت فى القرن الـ19 بين المملكه المتحده وعدد من شيوخ العرب و الامارات العربيه. اتستخدم اسم «ساحل المهادن» كان بيشير للامارات فى المنطقه من القرن الـ18 لحد أوائل القرن الـ20. النظام السياسى فى دوله الامارات العربيه المتحده، و اللى قائم على دستور سنة 1971، بيتكون من كزا هيئه مترابطه مع بعض بشكل معقد فى الإداره. الاسلام هو الدين الرسمى للدوله و كتير من مواطنينها تابعين للمذهب المالكى فى الفقه، بالخصوص فى ابوظبى و دبى. باقى الامارات منتشر فيها  المذهب الحنبلى، التابع للمذهب الشافعى، مع وجود اقليه شيعيه. الحكومه بتسمح بحريات دينيه للمقيمين. اللغه الرسميه هى العربى القياسى الحديث. الشريعه الإسلاميه هيا المصدر الرئيسى للتشريع.

دوله الامارات العربيه المتحده بتتعتبر قوه متوسطه فى الشؤون العالميه؛ و بتقوم دبى بدور مركز دولى مهم للمال و السياحه و التجاره. بس حوالى 11٪ من السكان اماراتيين اصليين؛ و الاغلبيه الساحقه من السكان هم وافدين و عماله مهاجره، و معظمهم جايين من جنوب اسيا. الامارات العربيه المتحده عندها سابع اكبر احتياطى بترول مثبت فى العالم و سابع اكبر احتياطى غاز طبيعى مثبت. و عندها اكتر اقتصاد متنوع بين دول مجلس التعاون الخليجى. ده لإنها فى القرن ال21 قللت اعتمادها على الموارد الطبيعيه، و بتركز اكتر على السياحه و البيزنيس. الامارات عضو فى الامم المتحده، جامعة الدول العربيه، منظمة التعاون الاسلامى، اوپيك، حركه عدم الانحياز، منظمة التجاره العالميه، و بريكس؛ كمان شريك حوار فى منظمة شانجهاى للتعاون. المجلس الاعلى للاتحاد، اللى متكون من حكام الامارات ال7، هو اعلى سلطه فى المملكه؛ هو اللى بيعين رئيس الاتحاد  بالاشتراك. الرئيس بدوره بيعين رئيس الوزرا اللى بيشكل و يقود مجلس الوزرا. الامارات دوله سلطويه، لكن تعتبر بشكل عام منفتحه نسبيا بالمقارنه بالمنطقه. و بتيجى فى مراكز متقدمه فى مؤشرات اجتماعيه كتير زى السكن، الرعايه الصحيه، التعليم، الامان الشخصى، و كمان اعلى دول المنطقه فى مؤشر التنميه البشريه.

الامارات العربيه المتحده هيا سابع اكبر منتج للبترول فى العالم. الموارد الطبيعيه الرئيسيه فى دوله الامارات العربيه المتحده هيا البترول و الغاز.  احتياطيات البترول فى دوله الامارات العربيه المتحده حوالى 8.2٪ من احتياطيات البترول العالميه حسب منظمه اوپك. و هوا النمو الاقتصادى الاكتر ثبات فى الشرق الوسطانى و العالم العربى. بتعتبر من اكتر المناطق اللى اقتصادها بينمو بسرعة فى غرب اسيا. اقتصاد دولة الإمارات بييجى فى المرتبه 22 عالمى حسب اسعار الصرف فى السوق، هيا تانى اكبر دولة حسب القوه الشرائيه للفرد. عندها كمان نسبة عاليه فى مؤشر التنميه البشريه على مستوى قاره اسيا، و بتحتل المركز 40 فى العالم. دولة الإمارات العربية المتحدة بتتصنف على أنها ذات الدخل المرتفع و التطوير الاقتصاد النامى  من منظمة صندوق  الدولى.

دوله الامارات العربيه المتحده   بتعتبر امتداد تاريخى للمناطق الموجوده على السواحل الخليج العربى اللى كانت معروفه فى التاريخ بأسامى كتير، زى «مجان» و «مليحه» و «الصير» و اسامى تانيه وردت فى المصادر القديمة والاثار المكتشفه فى المنطقة. ارتبط اسم «مجان» بالحضارات القديمه و صناعة النحاس و التجاره البحريه مع وادى الرافدين و وادى السند، فى نفس الوقت «مليحه» و «الصير» هما مراكز تجاريه بارزه فى فترات مختلفه فى تاريخ المنطقه، عكسو نشاطها التجارى و اتصالها الواسع بالعالم القديم. قبل اتحاد دولة الإمارات العربيه المتحده، المنطقة كانت  بتتسما إمارات الساحل المتصالح، بعدين سماها الاستعمار ساحل القرصانه و ساحل عُمان، بعدين اتغير الاسم علشان يكون مشيخات الساحل المهادن. تاريخ الامارات بيمتد لـ ست مراحل رئيسيه من التطور الحضارى و السياسى و الاجتماعى، شافت خلالها فترات من الازدهار و التفاعل التجارى والثقافى، و الصراع و التنافس البحرى. خلال فترات الاستقرار، الخبرة البحرية و التجارية ساهمت لسكان المنطقه فى ازدهار حركة التجاره بين سواحل اسيا و افريقيا و اوروپا عن طريق المحيط الهندى و الخليج الفارسى، النشاط اللى خلا  المنطقه دى مركز مهم للتواصل بين حضارات العالم القديم.

نظام الحكومه فى دوله الامارات العربيه المتحده هوا نظام ملكدى دستورى فيدرالى. هى عضو مؤسس فى مجلس التعاون الخليجى.

## ايتيمولوچيه
الامارات هى جمع كلمة امارة علشان الامارات متكونة من سبع امارات مختلفة هى ابوظبى، دبى، الشارقة، راس الخيمة، ام القيوين، عجمان، و الفجيرة. ابوظبى و دبى و الشارقة و ام القيوين و عجمان و الفجيرة اتحدوا سنة 1971 لكن راس الخيمة انضمت للاتحاد بعد سنة من اتحاد الامارات ال6 و كونت دولة الامارات العربية المتحدة برياسة حاكم امارة ابوظبى الشيخ زايد.

## تاريخ

### العصور القديمه

ادوات حجريه اتلاقت بتوضح ان فيه استيطان لبشر من افريقيا من حوالى 127000 سنه. كمان اتلاقت اداه حجريه على ساحل الجزيره العربيه كانت بتتستخدم فى تقطيع الحيوانات، وده ممكن يشير لوجود اقدم حوالى 130000 سنه.

مع الوقت اتكونت علاقات تجاريه نشيطه مع حضارات فى بلاد الرافدين، و ايران، و حضاره وادى السند (الهارابا). والاتصال ده كمل واتوسع، وغالبا كان سببه تجاره النحاس من جبال الحجر اللى ابتدت حوالى 3000 قبل الميلاد.

مصادر سومريه بتتكلم عن حضاره ماجان، واللى اتفسرت انها كانت بتشمل الامارات الحاليه وعمان.

#### فترات الاستيطان قبل الاسلام
قبل دخول الاسلام، المنطقه مرت بفترات استيطان مميزه زى:
* فتره حفيت (3200–2600 ق.م)
* ثقافه ام النار (2600–2000 ق.م)
* ثقافه وادى سوق(2000–1300 ق.م)

### دخول الاسلام

انتشار الاسلام فى شمال شرق الجزيره العربيه غالبا كان مرتبط برساله من النبى محمد لحكام عمان سنة 630 م. وده ادى لسفر مجموعه من الحكام للمدينه، ودخولهم الاسلام، وبعدها قاموا بحركه ضد الساسانيين اللى كانو مسيطرين على الساحل وقتها.

### ظهور الامارات العربيه

مع توسع الامبراطوريات الاوروبيه،ظهرت قوى محليه فى منطقه الامارات زى اماره القواسم واماره بنى ياس اللى ساهمت بتكوين امارات الدوله الحاليه.

### العصر الاستعمارى
مع توسع الامبراطوريات الاوروبيه، ظهرت قوى برتغاليه وانجليزيه ونيديرلانديه فى منطقه الخليج. البرتغاليين بنوا حصون فى مواقع ساحليه مختلفه، بالخصوص على الساحل الشرقى.

150px|لاإطار|مركز

فى القرن الـ19 وبدايات القرن الـ20، صناعه الغوص على اللولى كانت مصدر رزق مهم فى الخليج، لكن الكساد فى اواخر العشرينات وبدايات التلاتينات، ومع ظهور اللولى المزروع، خلى التجاره دى تنهار.

#### بدايه التنقيب
من 1935 اتمنحت امتيازات تنقيب على البر، وبعدها حصلت اكتشافات بحريه مهمه فى ابو ظبى، وابتدت صادرات البترول فى 1962.

### ما قبل الاستقلال
فى يوم 30 نوفمبر سنة 1971، وقبل أيام قليله من اعلان استقلال الدوله فى 2 ديسمبر 1971، قامت ايران باحتلال 3 جزر إماراتيه: طنب الكبرى وطنب الصغرى اللى بيتبعوا امارة راس الخيمه، وجزيره أبو موسى اللى بتتبع اماره الشارقه. و مهم يتقال ان الاحتلال ده حصل فى وقت كانت فيه الامارات على وشك الاستقلال من الحمايه البريطانيه، واستغلت ايران الفرصه دى عشان تفرض سيطرتها بالقوه على الجزر الإماراتيه.
[تصغير|الخليج العربی والجزر العربيه التلات طنب الكبرى وطنب الصغرى [جزيرة ابوموسى|وجزيرة أبو موسى]]

### الاستقلال

فى 2 ديسمبر 1971، ست امارات دخلت اتحاد باسم الامارات العربيه المتحده، وبعدها راس الخيمه انضمت فى 10 يناير 1972.

### بعد التوحيد

اتطورت الدوله تدريجيا فى مجالات الاقتصاد والتعليم والبنيه التحتيه، وشاركت فى احداث اقليميه ودوليه مختلفه.

### مواقع التراث العالمى

تصغير|220x220بك|
يُوجد الايام دى فى الإمارات العربية المتحدة موقع واحد مُدرج ضمن القائمة الرئيسة للائحة التراث العالمى و هو موقع "مواقع العين الثقافية: جبل حفيت وموقع هيلى الأثرى وبدع بنت سعود ومناطق الواحات" واللى سُجل فى سنة 2011. أما فى القائمة الإرشادية المؤقتة لمواقع التراث العالمى فقد سُجلت 5 مواقع فى 2012، وموقع واحد فى 2014، وواحد فى 2018، و 4  مواقع فى 2020، وموقع واحد فى 2021، وخمسة مواقع فى سنة 2023 ليكون مجموعها 18 موقع مُسجل فى القائمة الرئيسة والقائمة الإرشاديّة المؤقتة. تتوزّع أنواع المواقع بين 15 موقع ثقافي، و 3 مواقع طبيعيه.

## الچيوغرافيه
يسار|تصغير|صوره الامارات العربيه المتحده من السما.
تقع دولة الامارات العربيه المتحده فى منطقة  الشرق الوسطانى وغرب اسيا، وبتطل على خليج عمان و الخليج العربى، وجايه ما بين عمان و السعوديه؛ وبتحتل موقع استراتيجى مهم على طول المداخل الشماليه لمضيق هرمز، واللى بيعتبر نقطه عبور حيويه لبترول الخام العالمى. دولة الامارات العربيه المتحده ما بين خطى عرض 22°50′ و26° شمالا، وما بين خطى طول 51° و56°25′ شرقا. بتشترك فى حدود بطول حوالى 19 كم مع قطر من الشمال الغربى، وحدود بطول 530 كم مع  السعودية من الغرب والجنوب والجنوب الشرقى، وكمان حدود بطول 450 كم مع عمان من الجنوب الشرقى والشمال الشرقى.

### الحدود



## التقسيم الادارى

الإمارات العربيه المتحده ليها وضع خاص بيميزها عن باقى الدول العربيه، لإن نظام الحكم فيها اتحادى فيدرالى، والدوله بتتكون من حكومة اتحاديه ليها صلاحيات محدده، وحكومات محليه لكل إماره بتدير شؤونها جوه حدودها، والدستور الإماراتى بينظم العلاقه بين الحكومة الاتحاديه وحكومات الإمارات، وبيحدد للحكومة المركزيه سلطات واضحه، و فى نفس الوقت بيسيّب مساحه من الصلاحيات غير المحدده بشكل مباشر، واللى بتكون مفهومة ضمنيا إنها من اختصاص كل إماره لوحدها، وكل إماره محتفظه بالسيطره على البترول بتاعها، وعلى الثروه المعدنيه، وعلى بعض جوانب الامن الداخلى، و فى المقابل الحكومة الاتحاديه ليها الكلمه الاولى فى اغلب مسائل القانون والحكم، ومسؤوليتها الاساسيه بتشمل العلاقات الخارجيه، والسياسات الدوليه، والدفاع عن الدوله، بالاضافه لمجالات تانيه زى الصحه والتعليم، والدستور كمان بيدى لحكام الإمارات الحق إنهم ينقلوا بعض الصلاحيات للحكومة الاتحاديه لو حابّين، ومن الامثله المهمه على ده قرار توحيد القوات المسلحه اللى حصل فى نص السبعينات، وبناء على النظام ده كل إماره ليها مساحه ارض تابعه ليها، واكبرهم حسب  المساحه هى إمارة ابو ظبى، واللى تعتبر كمان عاصمة الدوله، وفيها الوزارات الاتحاديه، وبيتم منها إدارة سياسات الدوله وتشريعاتها.

275px|لاإطار|مركز
  

يسار|175بك|صورة من مدينة ابو ظبى
يسار|175بك|موقع إمارة ابو ظبى فى دولة الإمارات
يسار|175بك|موقع إمارة دبى فى دولة الإمارات
يسار|175بك|صورة علويه لجزيرة النخله فى دبى
يسار|175بك|موقع إمارة الشارقه فى دولة الإمارات
يسار|175بك|قناة القصباء فى وسط مدينة الشارقه
يسار|175بك|موقع إمارة راس الخيمه فى دولة الإمارات
يسار|175بك|جسر فى مدينة راس الخيمه
يسار|175بك|موقع إمارة الفجيره فى دولة الإمارات
يسار|175بك|موقع إمارة ام القيوين فى دولة الإمارات
يسار|175بك|موقع إمارة عجمان فى دولة الإمارات

### اماره ابوظبى

اماره ابوظبى هى العاصمه الاتحاديه لدولة الإمارات العربيه المتحده، وهى اكبر إمارات الدوله حسب  المساحه. الإماره واقعه على حدود السعوديه وسلطنة عمان والخليج العربى، وبتشمل مساحه كبيره من اراضى الدوله من غير الجزر. عدد سكان الإماره حوالى 2 مليون نسمه، وبتتميز بنشاط زراعى واضح زى زراعة التمور والخضار وتربية الفراخ و إنتاج الاسماك.

مركزها على جزيرة ابوظبى، وليها امتداد على الارض والجزر اللى حواليها. وفيها رياسة الدوله ورياسة مجلس الوزرا والسفارات المعتمده لدولة الامارات. وبتعتبر برضو مقر لحاكم ابوظبى ولولى عهده و رئيس المجلس التنفيذى. مع ان الامارة غنية بالبنزين، بتحاول ابوظبى دلوقتى انها تنوع اقتصادها باستثمارات فى المجال الاقتصادى والمجال السياحي، وبتضم الامارات عموما ومدينة ابوظبى بالخصوص اعلى نسبة الاغنياء فى العالم و زاد عددهم عن 75 الف مليونير يعنى بنسبة 8.8%, وبتزيد الثروة بنسبة 16% كل سنة. وبحسب سى ان ان ومقياس فورتشن فهى اغنى مدينة فى العالم.

الإماره بتتكون من 3 مناطق رئيسيه: مدينة ابو ظبى، والمنطقه الشرقيه وعاصمتها العين، والمنطقه الغربيه وعاصمتها مدينة زايد. مدينة ابو ظبى هى مقر ريس الدوله ومجلس الوزراء والوزارات والسفارات، وفيها مطار ابو ظبى الدولى وميناء زايد. منطقة العين معروفه بخصوبة اراضيها وكتر المزارع والواحات، ومن اشهر معالمها جبل حفيت وجنينة حيوان العين. اما المنطقه الغربيه فبتضم مساحات كبيره من الغابات المزروعه وحقول بترول بريه وبحريه.

كان سكان **ابوظبى** القدام عايشين في العين وليوا واراضى الظفرة وبيعتمدو فى حياتهم على رعى الجمال وقطف ثمر التمور وصيد الاسماك واللؤلؤ، وبيسافرو بمواشيهم دايم للمكان اللى فيه ميه. و فى اول الثلاثينات كان الوصول لمدينة ابوظبى  عن طريق مش مباشر، من الصحرا فى الشرق من العين والغرب الجنوبى من ليوا (المارية دلوقتى)، و كانت الميه ناحية شطوط المدينة. اما الارض فكان السفر فيها على ظهور الجمال واحيانا بالعربيات بس كانت قليلة جداً، وعشان كدة كان وصول الاكل والميه مشكلة بالنسبة للسكان علشان قلتها، و كانت توصل من راس الخيمة.
فى اواخر الاربعينات و اول الخمسينات، بقت معظم عمارات ابوظبى فى حالة متدمرة، عشان العصر الذهبى للتجارة خلص فى العشرينات و التلاتينات، فى اخر انهيار صناعة اللؤلؤ الطبيعى بعد ما ظهر لؤلؤ صناعى واللى كانت تعتبر المصدر الرئيسى لمصاريف السكان فى ابوظبى. و كانت اسواق المدينة صغيرة، من اشهر الحاجات اللى كانت بتتباع فى السوق، منتجات الاكل الرئيسية، بدل حاجات تانية مستوردة، وساعد السوق السكان المحليين بحاجات زى الخضار والفاكهة والفحم والمواشي، اللى كانت بتتنقل على ظهور الجمال من المناطق الجوانيه، و كانت ميزة نقل البضايع عن طريق البحر على مجموعة قليلة من السكان اللى عايشين فى بعض المناطق الرئيسية، و فى مواسم معينة، وبيستفادو من تعدية المراكب اللى بتشتغل فى مجال صيد اللؤلؤ، و كان التمر (الرطب) بيزرعوه محلي، مع وجود شوية اشجار النخل اللى موجودة فى كل مكان، بس مكانش من النوعية الممتازة، ومكانش بيستوى بدرى زى تمر المناطق اللى الجو فيها حر اكتر زى الجنوب. و كان لكل بلد صغيرة او قرية على امتداد الساحل المتصالح (كان معروف بالاسم دا لحد اواخر الستينات) سوقها الخاص، وبرضو بالنسبة للتجمعات السكانية الداخلية. و كانت الاسواق دى قريبة من بعضها فى الحجم، الا ان كل سوق كان له اهمية خاصة بالنسبة للسكان اللى بيستفيدو منه فى سباق صراع البقاء اللى كان فى البيئة الصعبة دى. و كانت الدكاكين متضللة بسعف النخل علشان تعمل ضل للناس اللى بتشترى من السوق، واحيان كان بعض التجار بيعملو ابراج هوائية من اعمدة بيجيبوها من جذوع اشجار القرم، وبتتغطى باكياس الخيش، و كان فى السوق مصاطب صغيرة بيحطو عليها البياعين بضايعهم، ومن ناحية تانية كانت حمولات السمك اللى جاية من البحر بتتحط برة السوق، ونفس الكلام بالنسبة للبضايع اللى حجمها كبير زي الاخشاب اللى بيستخدموها فى بنى السفن، و كانت اسعار البضايع مختلفة حسب مكان عرضها.
وكانت الروبية الهندية هى العملة المنتشرة وقتها ،وكانت دبى مركز جذب لكل اللى تساعده رحلاته من البدو على الوصول ليها، و كان العمال من جنسيات كتيرة زي العرب والايرانيين والبلوش والافارقة والباكستانيين والهنود.
وفى ستة اغسطس سنة 1966 م، استلم الحكم فى امارة ابوظبى المغفور له الشيخ زايد بن سلطان آل نهيان وحكمه عمل البداية الحقيقية للنهضة، واللى وجهِّت بعمل اتحاد دولة الامارات العربية المتحدة فى اتنين ديسمبر سنة 1971 م.

عد ظهور البترول، ابتدت ابوظبى مرحلة تاريخية جديدة، وملحمة بطولية جامدة مع البنى والتطور، والفضل كان للمغفور له الشيخ زايد بن سلطان ال نهيان. ودلوقتى بيحكم الامارة الشيخ خليفة بن زايد ال نهيان رئيس دولة الامارات اللى استلم الحكم بعد وفاة المغفور له ابوه الشيخ زايد فى نوفمبر 2004 اللى كان له دور جوهرى فى بنى الدولة. مساحة ابوظبى 67.340 كيلو متر مربع، الامارة ليها امتداد حوالى 200 كيلو متر، والمساحة دى حوالى 86.67% من مجموع مساحة الامارات، امارة ابوظبى بتتميز بانها اكبر مساحة بين الامارات السبعه. .وبتتجزا امارة ابوظبى اللى اتسمت بالاسم دة لانها كانت مكان انتشار الظباء،  لتلت اجزاء رئيسة، الجزء الاول اللى هو مدينة ابوظبى وهى عاصمة دولة الامارات العربية المتحدة ومقر الرياسة. اما الجزء التانى اللى هو الجزء الشرقى من الامارات وهى مدينة العين. اما الجزء التالت اللى هو الجزء الغربى اللى فيه المناطق والجزر اللى تبع امارة ابوظبى زى دلما، صير بنى ياس، وجزيرة داس ومبرز وزركو وابو الابيض والمناطق الساحلية والداخلية زى مدينة زايد والمرفا وغياثى وواحات ليوا.

وبتتمركز فى مدينة ابوظبى الوزارات والمؤسسات الاتحادية والسفارات والبعثات الدبلوماسية العربية والاجنبية، وبتتميز المدينة بنضافة وشوارعها الواسعة، وهدوئها، وكتر حدايقها ومبانيها وابراجها الحديثة، وكورنيشها واسواقها، وشطوطها.

الجزء الاهم من مدينة ابوظبى او المركز موجود على جزيرة ابوظبى اللى هى اكبر جزر الامارات، ومرتبطة بالارض عن طريق اربعة جسور, اللى هما:
* كوبرى المقطع
* كوبرى المصفّح
* كوبرى الشيخ زايد
* كوبرى الشيخ خليفة الجديد اللى بيوصل المدينة بجزيرة السعديات، ورغم قصر الكبارى الا ان وجودهم بيحافظ على استمرار ابوظبى جزيرة منفصلة، حواليها ميه البحر من كل الجهات بما انها جزيرة، علشان كدة كترت فيها الشطوط والمتنزهات اللى بتطل على البحر.

### إمارة دبى

إمارة دبى تانى اكبر إماره فى الدوله، وعاصمتها مدينة دبى.و هيا واقعه على الساحل الجنوبى الشرقى للخليج العربى، و هيا وحده من الامارات السبع اللى بتكوّن الدوله. ابو ظبى و دبى هما الامارتين الوحيدتين اللى عندهم حق النقض فى القضايا الحساسه ذات الاهميه الوطنيه فى الهيئه التشريعيه للبلاد. و بتقع مدينة دبى على الساحل الشمالى للاماره، و بتتراس المنطقه الحضريه دبى–الشارقه–عجمان. و فى 1 اكتوبر 2021،  شافت دبى افتتاح معرض اكسبو الدولى 2020 بعد سنه من تأجيله بسبب جايحة كوفيد-19. و برزت دبى كمدينه عالميه و مركز للاعمال التجاريه فى الشرق الوسطانى. و اتختارت عاصمه للاعلام العربى لسنة 2020. و فى 4  يونيه 2024 تصدّرت دبى مؤشر الاستثمار الاجنبى المباشر فى الصناعات الثقافيه و الابداعيه لسنة 2023، و ده حسب تقرير «إف دى آى ماركتس» الصادر عن فايننشال تايمز، و لتصنيف بيانات «مجموعة الصناعات الابداعيه» التبع نفس التقرير. دبى مأهوله بالسكان من قبل سنة 1580م، اى 900 هـ، و ده لان البرتغالى جاسبارو بالبى ذكرها ضمن مدن الساحل باسم Dibei، اللى معناها دبى. و ده بيدل على ان الاماره كانت موجوده من زمان قبل نزوح سنة 1833، و ده معناه ان الانتقال حصل فى منطقه كانت مسكونه بالسكان و رائده فى الاعمال و التجاره.

[700px|تصغير|مركز|منظر بانورامى لخط سما دبى من [الخليج العربى]]

الاماره واقعه على ساحل الخليج العربى ، وعدد سكانها اكتر من 2 مليون نسمه. دبى معروفه بنشاطها التجارى والسياحى الكبير، وبيمر فيها خور دبى اللى بيقسم المدينه لبر دبى وديره.

من اهم مناطق الإماره جبل على اللى فيها اكبر منطقه حره فى الخليج وميناء جبل على. ومن اشهر معالم دبى السياحيه برج خليفه، اطول مبنى فى العالم، وكمان مناطق زى حتا والعوير والخوانيج.

تاريخ المدينة المكتوب بيرجع لحوالى 180 سنة هيا بتشترك مع بقية الامارات فى الشئون الاقتصادية و العسكرية و السياسية و بتستقل فى حاجات تانية زى البوليس و المحليات. دبى هى تانى اكبر امارة فى الاتحاد فى المساحة ( بعد ابو ظبى) و اكبر امارة فى عدد السكان. دبى بتحكمها اسرة ال مكتوم من سنة 1833 و الحاكم الحالى للامارة هو الشيخ محمد بن راشد ال مكتوم و اللى هو كمان ريس الوزرا و نايب رئيس دولة الامارات.

عدد سكان دبى 2,26 مليون انسان منهم بس 214 الف مواطن يعنى نسبة العمال الاجانب حوالى 90.5% من عدد السكان اللى بيعيشو و بيشتغلو فى دبى ب ڤيزات بتجدد كل تلات سنين. الاجانب الغربيين بتوصل نسبتهم حوالى 10.8% من السكان .المصريين بقا عايشين فى بيوت رخيصه ومش حاسين بجمال العيشه هناك عشان مؤهلاتهم ماتسمح انهم يعيشو وسط ناس متحضرين.

فى سنة 2009 اتعرضت دبى لازمه اقتصاديه كبيره و صفها وكالات الانباء بلوشك على الافلاس ، فرغم كل الثروه البترو-دولاريه اللى اتكدست فى منطقة الخليج اتعرضت دبى لانهيار اقتصادى ضخم سنة 2009 و لدرجة انها بقت مهدده بالافلاس بعد ما مابقتش قادره تدفع اللى عليها (حوالى 80 مليار دولار !). فى اواخر نوفمبر 2009 طلبت دبى من الديانه يستنو عليها 6 شهور و ده اصاب المستثمرين هناك بصدمه كبيره. فى حالة عدم قدرة دبى على تسديد الديون اللى عليها حا يشهر افلاسها.بس رجعت دبى ووقفت مره تانيه على رجليها وبقت اغنى على ايد وكل حاجه قشطه ياعم.

### اماره الشارقه

إمارة الشارقه واقعه على الخليج العربى وليها كمان مناطق على خليج عمان زى خورفكان وكلباء ودبا الحصن. الشارقه تالت اكبر إماره حسب  المساحه، وعدد سكانها يقرب من مليون نسمه.

مدينة الشارقه هى عاصمة الإماره والعاصمه الثقافيه للدوله، واتختارت عاصمة للثقافه العربيه سنة 1998. الإماره بتتميز بالاسواق التراثيه، والعماره الاسلاميه، ومعالم زى قناة القصباء وكورنيش البحيره، وفيها مطار الشارقه الدولى وميناء خالد.

### اماره راس الخيمه

إمارة راس الخيمه رابعه إماره حسب  المساحه، وب على ساحل الخليج العربى وبتشترك فى حدود جبليه مع سلطنة عمان. انضمت الإماره للاتحاد سنة 1972.

مدينة راس الخيمه هى عاصمة الإماره، وبيمر فيها خور راس الخيمه اللى بيقسم المدينه لقسمين. الإماره بتشتهر بالصناعات التقيله زى الاسمنت والرخام فى منطقة خور خوير، وكمان بالاثار التاريخيه زى مدينة جلفار وحصن ضايه، وبالينابيع الطبيعيه الحاره.

### اماره الفجيره

اماره الفجيره الوحيده اللى واقعه بالكامل على خليج عمان، وده بيديها اهميه استراتيجيه كبيره. عدد سكانها حوالى 800 الف نسمه، وعاصمتها مدينة الفجيره.

الإماره فيها مطار الفجيره الدولى وميناء الفجيره اللى يعتبر من اهم موانئ شحن الماشيه فى العالم. كمان بتتميز بجبالها الوعره والمزارع الخصبه على الساحل، وفيها متحف الفجيره وقرية الفجيره للتراث.

### اماره ام القيوين

اماره ام القيوين من اصغر إمارات الدوله حسب  المساحه وعدد السكان. عاصمتها مدينة ام القيوين، وب على خور طبيعى عميق.

الإماره فيها ميناء ومركز لابحاث وتربية الاحياء البحريه، وبتتبعها فلج المعلا والجزيره السينيه اللى تعتبر محميه طبيعيه للطيور والغزلان.

### اماره عجمان

إمارة عجمان اصغر إمارات الدوله مساحه، وبتقع بين الشارقه وام القيوين. عاصمتها مدينة عجمان، وبيمر فيها خور طبيعى.

الإماره بتضم 3 مدن: عجمان، ومصفوت اللى بتشتهر بالزراعه والطبيعه الجبليه، والمنامه اللى بتتميز بالوديان الخصبه والموارد الطبيعيه.

## اقتصاد
[left|تصغير|200x200بك|[برج خليفه، و علامه بارزه فى دبى]]
تصغير|تصوير بيانى لصادرات دولة الامارات العربيه المتحده "منتج فى 28 فئات مرمزه".
[تصغير|افق [دبى، تانى اكبر اماره بعد ابو ظبى.]]
تعد الامارات واحده من اغنى الدول العربيه و دخل الفرد فيها مرتفع، و هى واحده من الدول البتروليه اللى بيعتمد اقتصادها بصفه اساسيه على المواد البتروليه و صناعاتها، و قامت الامارات بتحديثات مهمه لاقتصادها بهدف تقليل اعتمادها على البترول. و تعتبر مدينة دبى المركز المالى الاول للامارات و منطقة الخليج العربى ككل، و بتتعتبر من اهم مراكز الاقتصاد العالمى. و اغلب القوى العامله فى الدوله من العماله الاسيويه، بالخصوص هنود و باكستانيون و ايرانيين و بنغاليون و فلبينيون و صينيون. و من العرب غير الاماراتيين اللى استقروا فى الامارات من مصر و سوريا و لبنان و فلسطين و غيرها، و فيه كمان عماله قليله من الولايات المتحده و الاتحاد الاوروبى. و فى الامارات اعلى نسبه للاثرياء فى العالم، و زاد عددهم عن 55 الف مليونير، و معظمهم من الاماراتيين.

و بيتميز اقتصاد دولة الامارات العربيه المتحده بانه اقتصاد مفتوح و نشط بيعتمد على تنويع موارده و توافر مجتمع امن، و هو مؤسس على كذا دعيمه خلت الامارات تحتل مراتب متقدمه بين دول العالم، بالخصوص من الناحيه الاقتصاديه. هو اقتصاد قايم على بنية تحتيه متطوره و معرفه مستدامه، مع تطوير للموارد و الحفاظ على العلاقات المميزه مع بقيه دول العالم على مختلف الاصعده، بالاضافه لتفعيل دور القطاع الخاص و تقديم خدمات تعليميه و صحيه عاليه الجوده و غيره كتير. و ده خلى دولة الامارات العربيه المتحده وجهه عالميه للشركات و الباحثين عن العمل، بالاضافه لكونها بيئه مناسبه للاستثمار من كل الوجهات العالميه. و بيعتبر معدل دخل الفرد فيها من اعلى المعدلات فى العالم، و نفس الكلام بالنسبه للفايض التجارى السنوى. و بلغ الناتج المحلى الاجمالى سنة 2009 بالاعتماد على القوة الشرائيه كمعيار 400.4 مليار دولار

و من غير شك ان توافر الموارد الماليه مش هو السبب الوحيد ورا التنميه الاقتصاديه فى دولة الامارات العربيه المتحده، لكن كمان التصميم و حسن ادارة الموارد فى اطار تحقيق اهداف واضحه. اقتصاد الامارات قدر فى فتره قياسيه يحقق معدلات نمو ايجابيه بفضل بنية تحتيه ضاهت مثيلاتها فى كبريات دول العالم، و تشريعات اقتصاديه مرنه و بيئه مناسبه للاستثمار. و قدر الاقتصاد الوطنى ينتقل تدريجى من اقتصاد قايم على البترول لاقتصاد متنوع بتساهم فيه قطاعات الانتاج و الخدمات غير البتروليه باكتر من تلتين الناتج المحلى، و ده انعكس على مستويات المعيشه و رفاهية الافراد، و اتصنفت الامارات من اوائل الدول فى مستوى الرفاهيه.

اعتمد اقتصاد دولة الامارات العربيه المتحده قبل اكتشاف البترول فى الخمسينات من القرن اللى فات على قطاعين صيد السمك و صناعة اللولو اللى كانت بتاخد فى الانحسار، لكن بدايه من سنة 1962 ابتدت ملامح الاقتصاد تتغير مع بدايه ابو ظبى تصدير البترول.

و مع تاريخ اعلان الاستقلال اعتبرت دولة الامارات من الدول الغنيه، مع الاخذ فى الاعتبار حصة الفرد من اجمالى الناتج المحلى اللى عدى 2000 دولار امريكى. و بيعتبر اقتصاد الامارات الاقتصاد رقم 30 عالمى حسب  معدلات تبادل القطع الاجنبى. و للامارات مؤشر عالى نسبيا فى اطار التنميه البشريه فى قارة اسيا، و احتلت المركز 30 عالمى سنة 2011، و اتصنفت الامارات فى المركز 14 عالمى كاحد احسن الدول لممارسة الاعمال بالنظر لاقتصادها و بيئتها التنظيميه حسب تقرير ممارسة الأعمال اللى نشره البنك الدولى سنة 2011.

### النمو الاقتصادى
[تصغير|[ابراج داماك من باراماونت للفنادق والمنتجعات|ابراج باراماونت.]]
تصغير|ابو ظبى العاصمه الاقتصاديه للامارات العربيه المتحده.
واجه الاقتصاد العالمى تحدى صعب مع الازمه الاقتصاديه اللى لسه ماثره على معظم اقتصاديات دول العالم، لكن اقتصاد دولة الامارات العربيه المتحده مشى فى طريق التعافى و التحسن التدريجى، و ده باين فى معدلات النمو. وصل الناتج المحلى الاجمالى سنة 2010 لحوالى تريليون درهم مقابل ستة مليارات و/500/ مليون درهم سنة 1971 بزياده قدرها /150/ فى الميه. و وصل نصيب الفرد من الناتج لـ /132/ الف درهم سنة 2010 مقابل /100/ الف درهم سنة 1975، فى الوقت نفسه قلت نسبة التضخم من 8% سنة 1979 لـ /88 ر0/ فى الميه سنة 2010.

و تماشيا مع سياسة الدوله فى تنويع موارد الاقتصاد، زادت نسبة مساهمة القطاعات غير البتروليه فى الناتج المحلى لـ 70% سنة 2010 مقابل 10% سنة 1971؛ و ده لان قيادة دولة الامارات من وقت اعلان الاتحاد حرصت على استخدام مردود الموارد البتروليه فى بناء بنى تحتيه متطوره
## الحكومه والسياسه
### السلطه السياسيه
[تصغير|يسار|الرئيس الحالى لدولة الإمارات العربيه المتحده، [محمد بن زايد آل نهيان.|285x285بك]]

دولة الإمارات العربيه المتحده ليها دستور اتحادى اتمضا عليه فى 2 ديسمبر 1971 من ست إمارات، ماعدا إمارة رأس الخيمة اللى انضمت بعد كده فى 10 فبراير 1972. الدستور وقتها كان مؤقّت، لحد ما اتعتمد بشكل نهائى سنة 1996 بعد إضافة شوية تعديلات.

نظام الحكم فى الدوله قريب من النظام الملكى الاتحادى المتعدد، بحيث إن رئيس الدوله ونائبه بيتختاروا من حكّام الإمارات السبعه أعضاء المجلس الأعلى للاتحاد بس. وبيكون اختصاص الإماره هو الأساس، واختصاص الاتحاد هو الاستثناء.

### رئاسة الدوله

**رئيس الدوله** رئيس بيتم انتخابه من أعضاء المجلس الأعلى للاتحاد لمدة خمس سنين، ومن صلاحياته تعيين مجلس الوزراء.

**نائب الرئيس** بيتم انتخابه من ضمن أعضاء المجلس الأعلى للاتحاد، وبيبقى فى نفس الوقت رئيس مجلس الوزراء.
** وجرى العرف إن رئيس الدوله يكون حاكم أبو ظبي، ونائب رئيس الدوله و رئيس مجلس الوزراء يكون حاكم دبى. بس فى حياة الشيخ راشد بن سعيد آل مكتوم، اللى كان ساعتها نائب رئيس الدوله، اتكلّف الشيخ مكتوم بن راشد آل مكتوم برئاسة مجلس الوزراء لفترة، وبعدها رجع الشيخ راشد بن سعيد نائب لرئيس الدوله و رئيس لمجلس الوزراء.

### السلطه التنفيذيه
السلطه التنفيذيه بتتكوّن من رئيس الدوله ونائبه، ومعاهم المجلس الأعلى للاتحاد. المجلس الأعلى بيجتمع أربع مرات فى السنه، وبيختص برسم السياسات العامه، و إقرار التشريعات الاتحاديه. حكّام أبو ظبى ودبى ليهم حق النقض جوه المجلس. رئيس الوزراء والوزراء مسؤولين قدّام رئيس الدوله وقدّام المجلس الأعلى، اللى بيُعتبر أعلى سلطه تشريعيه فى الدوله.

### مجلس الوزرا
[تصغير|275x275بك|وزير الخارجيه الشيخ [عبد الله بن زايد آل نهيان مع وزير خارجيه الهند براناب موخيرجى فى نيودلهى.]]

مجلس الوزراء بيحضّر مشروعات القوانين الاتحاديه، وبيرفعها لـ المجلس الوطنى الاتحادى، اللى بيحوّلها للجنه المختصه. ولو اللجنه عدّلت فى المشروع، بيروح بعد كده للجنه القانونيه والتشريعيه علشان الصياغه والمشوره، و بعد المناقشه فى جلسة المجلس، بيرفع مشروع القانون لرئيس الدوله.

الدستور كمان بيدّى للحكومه الاتحاديه مسؤوليّات فى مجالات زى الشؤون الخارجيه، والأمن والدفاع، والجنسية والهجره، والتعليم، والرعايه الصحيه، والعملة الوطنيه، والبريد والاتصالات، و تنظيم الطيران، والترخيص للطيارات، وكمان موضوعات تانيه زى العلاقه بين العمال و أصحاب العمل، والأعمال المصرفيه، وتحديد الميه الإقليميه، وتسليم المجرمين.

### السلطه التشريعيه
السلطه التشريعيه بتتكوّن من مجلس واحد هو المجلس الوطنى الاتحادى. المجلس ده لسه معندوش صلاحيات تشريعيه كامله، ودوره استشارى لحد دلوقتى. المجلس مكوّن من 40 عضو بيمثّلوا الإمارات المختلفه: أبو ظبى ودبى لكل واحده 8 كراسى، والشارقه ورأس الخيمه لكل واحده 6، وعجمان و أم القيوين والفجيره لكل واحده 4 كراسى.

نص الأعضاء بيتعيّنوا، والنص التانى بيتختار بالانتخاب بهيئات انتخابيه عددها محدود، مع خطط تدريجيه إن كل الأعضاء يبقوا منتخبين من الشعب.

نسبة تمثيل الستات فى المجلس الوطنى الاتحادى من أعلى النسب عالمى، وده بيعكس اهتمام الدوله بحقوق المرأه.

أول جلسة للمجلس كانت يوم 12/2/1972.

### السلطه القضائيه
الإمارات ليها قضاء اتحادى بيشمل كل الإمارات، ماعدا أبو ظبى و دبى ورأس الخيمة. المحاكم الابتدائيه بتختص بالقضايا المدنيه، وموجوده فى كل إماره، غير المحاكم الجنائيه والشرعيه. محاكم الاستئناف الاتحاديه موجوده برضه فى كل إماره، ومحكمة التمييز مقرّها أبو ظبى، ودى أعلى محكمة، وليها صلاحية الفصل فى النزاعات بين المحاكم، ومراجعة دستورية القوانين،  و دخليق مع كبار الموظفين الحكوميين.

الدستور بيحرّم التعذيب والمعامله المهينه، وبيمنع القبض أو التفتيش أو الحبس أو دخول البيوت من غير إذن، إلا بالقانون. وبيكفل استقلال القضاء، مع خضوع قراراته للمراجعه من القياده السياسيه، وبيكفل كمان حريه التعبير والمساواه قدّام القانون من غير تمييز.

### حقوق الإنسان
الإمارات خدت قرارات لتحسين أوضاع حقوق الإنسان، وحاولت تحافظ على حقوق العمال عن طريق تشريعات مخصوصه، رغم وجود تحديات فى المجال ده.

### العلاقات الخارجيه
[تصغير|[محمد بن زايد آل نهيان مع الرئيس فلاديمير بوتين]]

الإمارات عضو فى معاهدات ومنظمات دوليه و إقليميه كتير، زى الامم المتحده و جامعة الدول العربية و مجلس التعاون الخليجى، وليها تمثيل دبلوماسى مع أغلب دول العالم.

من القضايا الخارجيه المهمه قضيه الجزر، بعد ما ايران احتلت الجزر الثلاث (طنب الكبرى، طنب الصغرى، و أبو موسى) سنة 1971، والإمارات لسه بتطالب باسترجاعهم.

## ثقافه

الثقافه الإماراتيه مبنيه بشكل اساسى على الثقافة العربيه، واتأثرت كمان بثقافات تانية زى الفارسيه، والهنديه. التأثير العربى واضح اوى فى العادات والتقاليد، وكمان فى العمارة والفنون الشعبية المنتشرة فى الإمارات.

العمارة الإماراتية التقليدية بتعكس الهوية المحلية بشكل كبير، وده باين فى التصميمات اللى مستوحاة من الطراز العربى. من أشهر الأمثلة على كده البرجيل (برج الرياح)، اللى بيبقى موجود فوق البيوت القديمة وبيُعتبر علامة مميزة للعمارة الإماراتية. التأثير ده جه نتيجة للتجارة القديمة، وهجرة بعض التجار من فارس فى أوائل القرن الـ19، وكمان بسبب سيطرة الإماراتيين زمان على موانئ على الساحل العربى زى ميناء لنجة التبع عيله القواسم.

من أهم الأعياد الرسمية فى دولة الإمارات عيد الفطر اللى بييجى بعد شهر رمضان، واليوم الوطنى الإماراتى فى 2 ديسمبر، واللى بيحتفلوا فيه بتأسيس دولة الإمارات العربية المتحدة.

الأدب الإماراتى الحديث مش معروف قوى على مستوى العالم، وده يرجع لعدة أسباب، منها إن أغلب الكُتّاب بيكتبوا بالعربى مش بالإنجليزي، وكمان القيود المفروضة على حرية التعبير، و محدودية مشاركة الستات فى الدوائر الأدبية التقليدية. أقدم شاعر معروف فى تاريخ الإمارات هو ابن ماجد، اللى اتولد فى رأس الخيمة فى القرن الـ15. ومن أشهر الكُتّاب الإماراتيين كمان: مبارك العقيلي، وسالم بن على العويس، و أحمد بن سليم. و فى الشارقة كان فيه مجموعة شعراء اسمهم جماعة الحيرة، وتأثروا بالشعر الرومانسى وشعراء مدرسة أبولو.

معرض الشارقة الدولى للكتاب يُعتبر أقدم واكبر معرض كتاب فى الإمارات.

الرقصات الشعبية ليها مكانة كبيرة فى الثقافة الإماراتية، زى رقصة العيّالة، واللى بيشارك فيها رجالة وستات فى الأفراح والمناسبات والأعياد. وفيه كمان مزيكا ورقصة الليوا، واللى منتشرة أكتر وسط المجتمعات اللى ليها أصول أفريقية من منطقة البحيرات العظمى.

الإمارات فيها عدد كبير من المتاحف، خصوص فى الشارقة اللى بتضم منطقة التراث وفيها 17 متحف، وعلشان كده اتسمّت سنة 1998 عاصمة الثقافة العربية. فى دبي، منطقة القوز بقت مركز مهم للفنون والمعارض والمتاحف زى متحف سالسالى الخاص. أما أبو ظبى فأنشأت منطقة ثقافية كاملة فى جزيرة السعديات، وبيضم مشاريع عالمية زى متحف اللوفر أبو ظبى وجوجنهايم أبو ظبى.

رغم التطور الثقافي، صناعة السينما فى الإمارات لسه محدودة، وكل الأعمال الفنية المنشورة بتخضع لرقابة صارمة، رغم تخفيف بعض القيود سنة 2021. ودخول السينما فى الإمارات مسموح بس للى هما فوق 21 سنه.

## ديموجرافيه

الشعب الاماراتى او الاماراتيين  هم المواطنين الاصليين فى الامارات العربيه المتحده، وعددهم جوّه الدوله حوالى 1.15 مليون  انسان . كانت الامارات زمان معروفه باسم "الإمارات المتصالحة"، هيا اتحاد من سبع إمارات، وكل إمارة ليها عيله حاكمة. أبوظبى كانت موطن لاتحاد قبائل بنى ياس، و فى دبى استقر سنة 1833 فرع من بنى ياس اسمه "آل بوفلاسة". أما الشارقة ورأس الخيمة فهم موطن القواسم (القاسمى)، وعجمان تسكنها قبيلة النعيم، وام القيوين مرتبطة بـ"آل على"، والفجيرة بتنتمى لـالشرقيين.

الإماراتيين مجتمع متنوع فى الأصول والخلفيات القبلية والثقافية. ورغم إنهم متحدين تحت مظلة الجنسية الإماراتيه، إلا إن أصولهم ممكن تمتد لعرب، وفُرس، وشمال افريقيا، وده بسبب التفاعلات التاريخية والهجرات وروابط التجارة اللى أثّرت على  ديموجرافيا المنطقة.

### اللغه و اللهجه

اللغه الاساسيه عند الشعب الامارتى هيا العربى و اللهجه السايده هيا اللهجه الاماراتى (بالاماراتى: الرمسة) ، ومعاها الانجليزى بتستخدم على نطاق واسع، وفيه لغات تانيه عند بعض الاقليات زى العجميه (بالاماراتى: العيمية) والبلوشيه والسواحليه.

### التركيبة السكانية
تقديرات عدد سكان الإمارات تغيّرت عبر السنين، ووصل فى 2019 حوالى 9.7 مليون  انسان ، مع كون المواطنين الاماراتيين اقليه مقارنه باجمالى السكان. ووفق بيانات رسميه منشوره، عدد المواطنين قرابة مليون.

### الدين
الإسلام هو دين الدوله، بس الدوله بتتبنى سياسة تسامح دينى تجاه الديانات التانيه، وفيه دور عباده لغير المسلمين فى مناطق مختلفه.

### جواز السفر الإماراتى
بحسب ما ورد فى بعض التصنيفات، جواز السفر الإماراتى تصدّر مراتب متقدمة عالمى، وبيتيح دخول عدد كبير من الدول بدون تأشيرة أو بتأشيرة عند الوصول/إلكترونية.
تصغير|'''شعار الامارات الى بيحمل الغلاف الامامى جواز السفر الاماراتى'''

## الجيش

القوات المسلحه لدوله الامارات العربيه المتحده هوا الاسم الرسمى للجيش الاماراتى. وعدد القوات المسلحه من 50,500 فردا. القياده العامه موجوده فى ابو ظبى، ومسؤوليتها فى المقام الاولانى الدفاع عن الدولة. كانت القوة العسكرية قبل الاتحاد تعرف باسم قوه كشافه ساحل الامارات المتصالح و كانت تحت القياده البريطانيه، و سلمت الى الامارات العربيه المتحده سنة 1971 علشان تكون جيشها الخاص .

### الظباط
ظباط وافراد الجيش من المواطنين. و تخرج معظمهم من كليات واكاديميات عسكريه زى الاكاديميه العسكريه الملكيه فى ساند هيرست، والاكاديميه العسكريه الامريكيه فى وست بوينت، وسانت سير CYR، والاكاديميه العسكريه الفرنسيه ويتدريب الكتير من ابناء الدوله فى الكليات العسكريه فى جمهوريه مصر العربيه سنويا بشكل منتظم وتدريب الظباط فى كلية القادة والأركان و أكاديمية ناصر العسكريه العليا فى مصر.

### القوه الجويه
اتفقت دوله الامارات العربيه المتحده فى سنه 1999 علشان تشترى 80 طياره مقاتله متقدمه من نوع اف 16 () متعدده الاغراض. و يملك سلاح الجو طيارات من نوع ميراج 2000 الفرنسيه وطيارات الهوك البريطانيه، وطيارات هليكوبتر فرنسيه. أما الدفاع الجوى فليهم صواريخ هوك مع توفر التدريب فى امريكا. و حصلت الامارات على اتنين من اصل خمسه بطاريات اطلاق صواريخ الهوك.

المرحلة دى كانت نقلة نوعية كبيرة للإمارات فى كل المجالات. الجيل 1 حكّام الامارات واجه تحديات التاسيس وبناء الدوله وترسيخ القيم. وبعدهم جه جيل جديد من الحكام احترم اللى أنجزه آباوهم، وطوّره وكمل عليه، وكمان مشى مع روح القرن الواحد والعشرين. الجيل ده دخل مفهوم التكنولوجيا فى الحكم والإداره، و أنشأ الحكومات الإلكترونيه، وشجّع فكره بيئه العمل من غير ورق. وده زوّد الاهتمام بتحسين الجوده سواء على المستوى الحكومى او الخاص، وقوّى العلاقه بين الدوله والقطاع الخاص. و فى نفس العقد، بدت نتايج الجهود السابقه فى تعليم الست تظهر بوضوح، فبرز دورها فى مجالات قياديه ووظيفيه كتير، سواء فى القطاع العام او الخاص. وقدرت دولة الامارات تحط نفسها فى مكانه مميزه وسط دول العالم، وكسبت احترامها مش بس بإنجازاتها، لكن كمان بقدرتها على خلق بيئه عمل وحياه بتجمع ناس من كل اماكن العالم، باختلاف دياناتهم ومعتقداتهم، وعايشين مع بعض فى انسجام واضح اوى.

## التعليم

مع الازدهار الاقتصادى شافت الامارات اذهار ثقافى و تعليمى. الامارت فيها النهارده جامعات كتيره على مستوى عالى و الامارتيين المتفوقين بقوا بيدرسوا و بيكملوا دراساتهم فى ارقى جامعات العالم. ده سبب ظهور فئه من الاماراتيين على مستوى عالى من العلم و الثقافه.

### امارة ابو ظبى
* جامعة أبو ظبي 
* جامعة الإمارات العربية المتحدة
* جامعة الحصن
* جامعة خليفة للعلوم والتكنولوجيا والبحوث، فرع أبو ظبى
* جامعة محمد الخامس - أكدال ، أبوظبى
* جامعة زايد، فرع أبو ظبى
* جامعة العين للعلوم والتكنولوجيا
* جامعة نيو يورك أبوظبى
* كلية الإمارت للتكنولوجيا
* كلية الإمارات للتطوير التربوي
* كليات التقنية العليا، فرع العين
* كلية فاطمة للعلوم الصحية
* المعهد البترولى
* معهد مصدر للعلوم والتكنولوجيا
* معهد نيو يورك للتقنية NYIT
* جامعة العين
* جامعة الإمارات العربيه المتحده

### امارة دبى
* جامعة زايد، فرع دبى
* كلية الإمارات للإدارة وتكنولوجيا المعلومات
* كليات التقنية العليا، فرع دبى
* كلية دبى الجامعية للدراسات التطبيقية
* جامعة الشهيد بهشتى فى دبي
* جامعة الغرير
* الجامعة الامريكانيه فى دبى
* الكلية الامريكانيه فى دبى
* الجامعة البريطانية فى دبى
* جامعة جميرا
* الجامعة الكندية دبى
* كلية دبى الجامعية
* كلية دبى الطبية
* كلية دبى للإدارة الحكومية
* جامعة دبي
* اكاديمية الإمارات لإدارة الضيافة
* كلية الإمارات للطيران
* جامعة حمدان بن محمد الإلكترونية (جامعة حمدان بن محمد الذكية)

### إمارة الشارقة
* جامعة الشارقه
* الجامعة الامريكانيه فى الشارقة

### إمارة عجمان
* جامعة عجمان

### إمارة الفجيرة
* جامعة العلوم الإبداعية
* كلية الفجيرة

## الاعلام
بعد ما استقلت عن المملكه المتحده سنه 1971، المشهد الاعلامى فى دوله الامارات العربيه المتحده بدا يتشكل مع انشاء شوية قطاعات اعلام، وفضل يتطور واحده واحده. ومن ساعتها، اغلب وسايل الاعلام فى دوله الامارات العربيه المتحده بقت تابعه لمجموعات مملوكه للحكومه، وبينظمها المجلس الوطنى للاعلام. وبتشمل الاشكال الاساسيه لوسايل الاعلام فى دوله الامارات العربيه المتحده الصحافه المطبوعه والاذاعه والتليفزيون والانترنت ووسايل التواصل الاجتماعى. الامارات خدت سنه 2008 المركز 69 عالمى حسب  حريه الصحافه، و المركز التالت عربى بعد الكويت (61 عالمى) و لبنان (66 عالمى). وكمان دوله الامارات قدرت سنه 2025 تاخد المركز الاول عالمى فى مؤشر اداء الهويه الاعلاميه الوطنيه، والسادس عالمى فى قوه الهويه الاعلاميه الوطنيه.

## الصحه
قطاع الصحه فى دوله الامارات مكمل حضوره المميز وريادته اقليمى ودولى على مستوى الخدمات الطبيه والانجازات العلميه. وكمان حققت الامارات اعلى معدل نمو فى الانفاق على الرعايه الصحيه بين دول مجلس التعاون الخليجى، والانفاق فى الدوله بينمو بمعدل نمو سنوى مركب 7.4% علشان يوصل لـ 30.7 مليار دولار (112.6 مليار درهم) بحلول سنة 2027، حسب تقرير البين كابيتال.

كمان بتحتل الامارات المركز الاول عالمى فى عدد المنشات الصحيه الحاصله على الاعتماد الدولى، وفقا لتقارير اللجنه الدوليه المشتركه لاعتماد المنشات الصحيه JCI.

وفى سنة 2024 كشفت تقارير التنافسيه العالميه الصادره عن منظمات دوليه ان دوله الامارات حققت المركز الاول فى 11 مؤشر متعلق بالقطاع الصحى، وده بيأكد التقدم الكبير اللى وصلت له الدوله فى مجال توفير خدمات الرعايه الصحيه بمعايير عالميه.

تصغير|335x335بك|مدينه دبى الطبيه

## تجاره
التجاره السلعيه والخدميه فى الامارات ليها تاريخ كبير، من ايام الغوص على اللولو والسفن الشراعيه (الداو)، لحد تجاره البترول الحديثه، وكمان تجاره التجزيه والاسواق الشعبيه العصريه.

## الرموز الوطنيه
**الرموز الوطنيه لدولة الامارات العربيه المتحده** هيا الرموز المستخدمه لتمثيل دوله الامارات العربيه المتحده .

### العلم الوطنى

علم الامارات العربيه المتحده اعتمد لما رفعه الشيخ زايد بن سلطان آل نهيان. بين يديه فى 2 ديسمبر سنة 1971. بمناسبة اعلان قيام دولة الامارات العربيه المتحده.

العلم فيه الالوان الاحمر و الاخضر و الابيض و الاسود اللى بترمز للوحده العربيه. و تم اختيار العلم من 1,030 تصميم, فى مسابقه اتعملت باشراف الديوان الاميرى و دايرة الاعلام فى حكومة ابو ظبى و كسب التصميم اللى عمله عبد الله محمد المعينه.
مركز|لاإطار|400x400بك

### شعار النباله

اعتمد شعار الامارات العربيه المتحده لاول مره بواسطه المجلس الاعلى للاتحاد يوم 9 ديسمبر سنه 1971 شعار لامارات، و اتختار من مئات الرسومات المقدمه ضمن مسابقة شارك فيها عدد كبير من الاماراتيين و الوافدين. الشعار   صقر فى صدره قرص علم الدوله مع سبع نجمات، و مخالبه ماسكه قاعدة على شكل مستطيل شايله اسم دوله الامارات العربيه المتحده، و رسمت الشعار الفايز فى الوقت ده بنت اماراتيه اسمها ظبيه خميس من ابوظبى.

مركز|لاإطار|200x200بك

### النشيد الوطنى

**[[عيشى بلادى]]** هوا النشيد الوطنى لدوله الإمارات العربية المتحدة "تحية العلم" الف كلماته الشاعر الاماراتى عارف الشيخ عبد الله الحسن ولحنه المزيكا المصرى سعد عبد الوهاب وتم اعتماده فى سنة 1996.

### الشجره الوطنيه

**[[غاف رمادى|الغاف الرمادى]]** (الاسم العلمى: Prosopis cineraria) هو نوع من النباتات بيتبع جنس الغاف من الفصيله البقوليه. الاسم العلمى مكون من كلمتين، الاولى بتشير لاسم الجنس و هو الغاف، و التانيه كلمه لاتينيه معناها الرمادى.

250px|لاإطار|مركز

## عماره
الهندسه المعماريه فى دوله الامارات العربيه المتحده اتغيرت بشكل كبير فى العقود الاخيره، من انها كانت مجرد قرى صيد بسيطه لحد ما بقت مركز اعمال عالمى معروف بالابتكار والحركيه. بين الستينات والسبعينات كانت الهندسه المعماريه فى الامارات العربيه المتحده تقليديه بس، مع استمرار الازقه الضيقه وبيوت ذات ابراج الهوا. وده كان بيعكس تراث بدوى قوى، والهندسه المعماريه كانت متأثره بعناصر من الثقافه الاسلاميه والعربيه والفارسيه.  فى اوائل التمانينات من القرن الماضى، الشيخ زايد حاكم الامارات العربيه المتحده وقتها عيّن المهندس البريطانى جون هاريس علشان يعمل الهندسه المعماريه العصريه الانيقه اللى المدن الرئيسيه فى الامارات العربيه المتحده معروفه بيها النهارده. وبيمثل دخول الجدران الستاريه الزجاجيه المكشوفه بدايه الحركه اللى بتتستخدم على نطاق واسع فى تصميم كل الواجهات التجاريه والمبانى الشاهقه على الخليج العربى. فى المناطق التجارية الأقل تستمر الهندسة المعمارية الإماراتية فى عكس أنماط الحياة التقليدية والتقليدية للسكان الأصليين من مواد بناء بسيطة على عكس نمط البناء فى دبى و ابو ظبى لدوقتى.
[تصغير|بيت الشيخ مكتوم يتميز بالهندسه المعماريه المشتركه<nowiki/>[ملقف|''لملاقف'' الهوا اسمه  البرا''جيل'']]

## اهم انجازات القرن 21
تصغير|يسار|200بك|مترو دبى يوم افتتاحه فى 9 سبتمبر 2009

* **دبى 2003** ده اسم اول مؤتمر للبنك الدولى ومجلس النقد العالمى يتعمل فى دوله عربيه، سنه 2003.
* انجازات عمرانيه كبيره فى مختلف الامارات، بالخصوص فى دبى، واتعملت مدن واحياء جديده زى تلال الامارات و مرسى دبى وشاطى الراحه ومدينه خليفه و غيرها.
* انشاء خطين للمترو فى مدينه دبى، واتفتح فى سبتمبر 2009.
* اتباع استراتيجيه اتحاديه جديده للنمو مع التركيز على التعليم الحديث.
* تغيير فى التشكيله الوزاريه واعتماد نظام لا مركزى فى شغل الوزارات حسب اهداف واضحه.
* اصدار قوانين جديده متماشيه مع لوائح حقوق الانسان.
* تطبيق مبدأ الانتخاب فى اختيار نص اعضاء المجلس الوطنى الاتحادى.
* استراتيجيات محليه فى كل الامارات متماشيه مع الاستراتيجيه الاتحاديه.
* دعم القيادات الشابه وتنميه قدراتهم من الجنسين.
* دعم دور المراه واديتها فرص مساويه للرجل فى العمل الحكومى والخاص.
* المركز الاول عالمى فى مؤشر الكفاءه الحكوميه واداره الاموال العامه سنه 2014.
* حصول الامارات على 80 نقطه فى مؤشر الثقه بالحكومه، متقدمه على الصين و سنغافوره.
* تصدر الشعب الاماراتى مؤشر السعاده العالمى 2016 على مستوى الشرق الاوسط وشمال افريقيا.
* المركز الاول اقليميا والتالت عالمى فى مؤشر التسامح 2016.
* الاول عربيا فى قايمه اكبر 100 مصرف عربى.
* التالته عالمى فى مؤشر مشتريات الحكومه من التكنولوجيا المتقدمه.
* الاولى فى الشرق الاوسط وشمال افريقيا فى استقطاب الكفاءات 2015/2016.
* التالته عالمى فى ثقه المواطنين بالقاده والسياسيين.
* المركز التانى عالمى فى جوده البنيه التحتيه للنقل الجوى حسب تقرير 2016-2017.
* الانضمام لقائمه احسن 10 اقتصادات فى العالم بحلول 2021.
* الاولى عالمى فى جوده الطرق.

تصغير|اطلاق مشروع مسبار الامل

* الشارقه عاصمه الثقافه العربيه سنة 1998.
* الشارقه عاصمه الثقافه الاسلاميه سنة 2014.
* الشارقه عاصمه الصحافه العربيه سنه 2016.
* الشارقه عاصمه الكتاب العالميه سنة 2019.
* اطلاق اول قمر صناعى اماراتى دبى سات-1.
* اطلاق مشروع مسبار الامل لاستكشاف المريخ.
* اطلاق اول مركبه جويه ذاتيه القياده فى العالم.
* افتتاح اول مكتب مطبوع بتكنولوجيا الطباعه ثلاثيه الابعاد.
* افتتاح متحف اللوفر ابو ظبى.
* اختيار ابو ظبى مقر لالوكاله الدوليه للطاقه المتجدده سنه 2009.
* فوز الامارات باستضافه اكسبو 2020 فى دبى.
* انطلاق مهمه مسبار الامل للمريخ فى يوليه 2020.

## اجازات
### عيد الاتحاد
اليوم الوطنى الاماراتى بيوافق يوم 2 ديسمبر من كل سنه، وده اليوم اللى بتحتفل فيه دوله الامارات العربيه المتحده بذكرى قيام الاتحاد اللى اتاسس سنه 1971. الامارات العربيه المتحده دوله اتحاديه اتاسست فى 2 ديسمبر 1971، وبتتكون من سبع امارات: ابو ظبى، ودبى، والشارقه، وعجمان، وام القيوين، وراس الخيمه، والفجيره. وكمان تعتبر الدوله واحده من اكتر الدول استقرارا على مستوى العالم فى التاريخ الحديث، غير ريادتها فى مجالات الاقتصاد والاستقرار الاجتماعى والامن.

### الاعياد والعطلات الرسميه
الجدول ده بيعرض المناسبات الرسميه وايام الاجازات:

## الملاحق
### العضويه فى المنظمات الدوليه

## المكاييل والموازين

|- bgcolor="#eeeeee"
| align="center" | **الوزن**
| align="center" | جرام
| align="center" | كيلوجرام
| align="center" | الطن

|- bgcolor="#eeeeee"
| align="center" | **الطول**
| align="center" | السنتيمتر
| align="center" | المتر
| align="center" | الكيلو متر
|}

## صور



Wild-wadi.jpg|شاطئ جميرا
Dubai marina2.jpg|مرسى دبى ليل
Dubai night skyline.jpg|أفق دبى ليل
Etisalat Tower 2, Dubai World Trade Centre, and Dubai World Trade Centre Residence on 28 December 2007.jpg|مركز التجارة العالمى دبى
Jumeirah Islands on 24 May 2007.jpg|جزر الجميرة من أعلى برج الماس
Sheikh Zayed Road on 28 December 2007.jpg|شارع الشيخ زايد
Deira Skyline on 8 May 2007.jpg|بر دبىتصغير|مشهد لوسط مدينة دبى فى المساء
Deira by night.jpg|ديره بالمسا 
Dubai 2010.JPG|خط السما بتاع دبى (2010)
Metro Dubai 001.jpg|مترو
Al Bastakiya Dubai.jpg| حى البستكيه التاريخى فى دبى
Camello y campamento, Al Bastakiya, Dubai, 2009-11-23, DD 8878.jpg| حى البستكيه التاريخى فى دبى
ISS-37 Man-made archipelagos near Dubai.jpg|صوره لدبى من السما




## شوف كمان

* .ae
* ابراج الاتحاد
* ابراج البحر
* ابو ظبى
* تاج الامارات
* جامعات الامارات العربيه المتحده
* جميرا ابراج الامارات
* حكام الامارات
* خليفة بن زايد ال نهيان
* درهم اماراتى
* رئيس الامارات العربيه المتحده
* ليسته رؤساء الوزاره الامارات العربيه المتحده
* راس الخيمة
* زايد بن سلطان آل نهيان
* سكاى تاور
* شبه الجزيره
* شعار الامارات العربيه المتحده
* شعلة المارينا
* صحف ومجلات الامارات
* فورتشن اراميس
* ليوا هايتس
* مارينا 101
* مارينا اركيد
* محمد بن زايد آل نهيان
* مرتفعات المحيط
* مواقع التراث العالمى فى الامارات العربيه المتحده

## لينكات برانيه

 

## مصادر

الامارات
الامارات
تصنيف:شبه الجزيره العربيه
تصنيف:دول اسلاميه
تصنيف:عرب
تصنيف:امارات